Vești bune pentru șoferi. Plafonarea tarifelor RCA a fost prelungită. Până când ține măsura
Guvernul a hotărât să extindă plafonarea prețurilor RCA până în primăvara anului viitor. Această măsură ar fi trebuit să se încheie la sfârșitul acestui an. În practică, însă, pare a fi o soluție doar formală, deoarece în piață, tarifele au continuat să crească, în ciuda faptului că plafonarea este în vigoare din primăvara anului 2023.